**מקום- עיצוב המרחב ככלי חינוכי לחיזוק תחושת השייכות.**

**שאלות פתיחה:**

מקום/חפץ שאתם אוהבים בבית שלכם או בבית ילדותכם.

או:

אם אתם מגיעים לבית חדש, מרוהט בסיסית (יש מיטה, מקרר, ארון)- מה הדבר הראשון שתשימו?

**חלק א'- קטעים מתוך המחקר של ד"ר איריס לוין.**

**למנחה:** *לוין סיימה את לימודי האדריכלות (1996) ותכנון ערים ואזורים (2004) בטכניון, וקיבלה את הדוקטורט שלה מאוניברסיטת מלבורן (2010). בשנים האחרונות לוין עבדה כחוקרת ב*[*מרכז סאות'גייט לבריאות, חברה וצדק באוניברסיטת פלינדרס*](http://www.flinders.edu.au/medicine/sites/southgate/research/neighbourhoods-housing-and-health.cfm)*של דרום-אוסטרליה וכיום פעילה ב*[*מרכז מדיניות ומחקר*](http://www.bsl.org.au/knowledge)*השייך לארגון חברתי לא-ממשלתי במלבורן. רוב מחקריה עוסקים באופן בו קבוצות שוליים, בישראל ובאוסטרליה, משפיעות ומושפעות מהמרחב הפיזי סביבן.*

קטע ראשון- House מול home-

* מה שני המושגים האלו מייצגים?
* מה הקשר למעשה החינוכי?
* מה הבית מייצג עבורנו ואיך הופכים אותו לכזה?

הצגת תמונות מתוך המחקר- בתים של עולים ממרוקו ומברית המועצות. (בנספח)

קטע שני- המרחב הציבורי

* מה האחריות שמטילה הכותבת על מתכנני הערים והמרחבים הציבוריים?
* מה זה אומר לנו כמחנכים בכפר/בית הספר?
* בקהילת החינוך מתקיים מפגש בין תרבויות- עיצוב המרחב הציבורי ישפיע על אופן המפגש הזה.
* מהו לדעתכם תכנון משלב ומכליל? כיצד הוא בא לידי ביטוי? מה המטרה של תכנון/עיצוב כזה?

הבית הופך ל"בית" כאשר הוא מייצג אותנו, את מה שמרגיש לנו בנוח. 4 הקירות הם חסרי משמעות, ואפילו מייצרים ניכור, אם לא יוצקים להם משמעות.

**חלק ב'- קהילה בעין העדשה-**

חלקו את הקבוצה לזוגות/שלשות. כל צוות צריך לצאת להסתובב ולצלם מקומות בעקבות מילה/מושג. (המושגים בכוונה פתוחים ועמומים)- בערך רבע שעה:

* תרבות
* שייכות
* ניכור
* ביתיות
* של החניכים
* חד גוניות
* מגוון

אפשר לשלוח תוך כדי את התמונות בוואטסאפ או במייל ולהעלות אותם על המחשב.

מתכנסים חזרה ומציגים את התמונות, כל צוות מספר על התמונות שצילם ומה הן מייצגות לדעתו.

בשלב זה נוצר מעין מיפוי של ה"מקום"- הצוות מקבל הזדמנות להתבונן על המרחב, ועל המשמעות שלו עבור הקהילה.

בשלב הבא- הצוות יכול להעלות רעיונות אלו מקומות דורשים מחשבה, אילו מקומות הם פוטנציאל לקידום שייכות, מה קיים, מה אפשר לשנות? בשאלות אלו נדון בחלק הבא.

חלק ג'- **מרחב מייצר שייכות**

* מהן ההזדמנויות במרחב הפיזי ליצירת שייכות?
* האם יש בסביבה הפיסית בקהילה ביטוי לרב תרבותיות?
* האם כל חניך בקהילה יכול לזהות עצמו בין תמונות של מנהיגים, אנשי רוח וחזון המצויות כפר?
* לאיזה תרבויות מוצא יש התייחסות במרחב הפיסי? האם יש תרבויות מוצא שחסרה אליהן התייחסות?
* האם יש לכם רעיונות לדרכים נוספות להביא את המגוון התרבותי שקיים בקהילה למרחב הפיסי- למסדרונות, לכיתות ולחדרים?

סיכום: אנחנו רוצים שכל באי הכפר/בית הספר ירגישו "בבית" ירגישו שיש להם מקום וביטוי בעיצוב המרחב.

הקמת צוות שימשיך לחשוב ולקדם את הרעיונות שעלו היום ויביא אותם לידי ביצוע.